CELEX: 52015PC0038
Language: hu
Date: 2015-02-02
Title: Javaslat A TANÁCS RENDELETE egyes nehézpárlatok és más hasonló termékek behozatalára vonatkozó vámtételek felfüggesztéséről

|
			
		
		
		52015PC0038
		
			Javaslat A TANÁCS RENDELETE egyes nehézpárlatok és más hasonló termékek behozatalára vonatkozó vámtételek felfüggesztéséről /* COM/2015/038 final - 2015/0024 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A tanácsi rendeletre irányuló javaslat célja a
közös vámtarifában rögzített autonóm vámtételek felfüggesztése a jelenleg a 27.
árucsoportba tartozó, a 2707 99 99 KN-kód alá besorolt egyes termékek
(nehézpárlat) tekintetében.
A 27. árucsoporthoz tartozó 2. megjegyzés
szerint azok az olajok, amelyekben a nem aromás alkotórészek tömege meghaladja
az aromás alkotórészek tömegét, a 2710 vámtarifaszám alá tartoznak, ezáltal a
termékek vámmentességet élveznek, amikor meghatározott eljárások alá vetik
azokat. Azokat az olajokat azonban, amelyekben az aromás alkotórészek tömege
haladja meg a nem aromás alkotórészekét, 2013 áprilisa óta a 2707 vámtarifaszám
(2707 99 9 KN-kód) alá kell besorolni, és ily módon azokra 1,7 %-os vámtétel
vonatkozik. 
Az érintett termékek műszaki
jellemzőit a Kombinált Nómenklatúra a 2707 99 91 és a 2707 99 99
alszámokhoz tartozó magyarázatai[1]
tartalmazzák, amelyeket 2013 áprilisában módosítottak a 2710 vtsz. alá tartozó
termékek körének tisztázása, a Kombinált Nómenklatúra magyarázata és a 27.
árucsoporthoz tartozó 2. megjegyzés között fennálló ellentmondás feloldása
érdekében. Az ilyen olajok így más alszámok alá kerülnek besorolásra a bennük
lévő aromás alkotórészek aránya miatt, és ezért eltérő tarifális
elbánásban részesülnek. Következésképpen ezekre az olajokra 2013 áprilisa óta
1,7%-os vámtétel vonatkozik. 
A gazdasági szereplők érdekében azonban
mindkét ilyen olaj – aromás alkotórészeik arányától függetlenül – autonóm módon
mentesül a vám alól, amikor ezen olajokat a 27. árucsoporthoz tartozó 5.
kiegészítő megjegyzésben meghatározott speciális célú feldolgozásnak
(vákuumdesztilláció, krakkolás, reformálás és stb.) szándékoznak alávetni, és a
2454/93/EGK bizottsági rendeletben[2]
meghatározott célú felhasználás alá vonják, feltéve, hogy az eljárás lezajlott.
Azt is meg kell jegyezni, hogy a 2013. december 17-i 1387/2013/EU tanácsi
rendelet[3]
2014. július 1-je óta ezekre a termékekre a közös vámtarifában rögzített
autonóm vámtételek ideiglenes felfüggesztését engedélyezte.  
Ez a tervezet tehát ugyanezen termékkategóriák
tekintetében ugyanazt a tarifális elbánást javasolja , függetlenül attól, hogy
mi volt a besorolásuk a Kombinált Nómenklatúra fent említett magyarázatának
közzétételekor, annak érdekében, hogy valamennyi gazdasági szereplő számára
méltányos elbánást biztosítsanak, és elkerüljék az ilyen termékek 1968 óta
fennálló vámmentes elbánásának megszakítását.
A mellékelt javaslat kiegyensúlyozott
megközelítésnek minősül, figyelembe véve a jogi környezetet és a
különböző érdekelt felek érdekeit, mivel jelentős időtartamra
folyamatosan, megszakítás nélkül ugyanazt a tarifális elbánást biztosítja.
A javaslat összhangban van az Unió
külkereskedelmi és iparpolitikájával. 
Az előzőek fényében javasolt a
2658/87/EGK tanácsi rendeletet ennek megfelelően módosítani.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
2014. május 23-án és július 17–18-án
konzultációkra került sor a Vámkódex Bizottság Tarifa és Statisztikai
Nómenklatúra Szekciójával (KN Szektor).
2014. június 4–6-án konzultációkra került sor
a Vámkódex Bizottság Tarifa és Statisztikai Nómenklatúra Szekciójával
(mezőgazdasági/vegyipari ágazat).
2014. május 19–21-én, június 18-án és július
14-15-én konzultációkra került sor a gazdasági vámkérdésekkel foglalkozó
csoporttal. 
Az érdekelt felek már kérelmezték ezen
termékek tekintetében a közös vámtarifában rögzített autonóm vámtételek
felfüggesztését, amelyet a 2014. december 17-i 722/2014/EU tanácsi rendelet
engedélyezett. E rendelet célja a 2013. április és 2014. június között
befizetett vámok visszafizetésének lehetővé tétele.
3.            A JAVASLAT JOGI ELEMEI
E javaslat jogalapja az Európai Unió
működéséről szóló szerződés 31. cikke.
A szubszidiaritás elve nem érvényesül, mivel a
javaslat az Unió kizárólagos hatáskörébe tartozik.
A javaslat megfelel az arányosság elvének,
tekintve, hogy a Szerződésben előírtak szerint ösztönzi a tagállamok
és a harmadik országok közötti kereskedelmet és egyensúlyt teremt a gazdasági
szereplők kereskedelmi érdekei között az EU-WTO vámengedményeinek
módosítása nélkül.
Az Európai Unió működéséről szóló
szerződés 31. cikke értelmében az autonóm vámtételeket a Bizottság
javaslata alapján a Tanács állapítja meg, a jóváhagyáshoz minősített
többség szükséges. 
4.           KÖLTSÉGVETÉSI HATÁSOK
Nehéz megbecsülni a saját forrásokban
mutatkozó veszteséget, mert nincsenek részletes statisztikák e termékek abban
az időszakban történő behozatalára vonatkozóan, amikor azok még nem
voltak vámmentesek.  A tradicionális saját forrásokban mutatkozó bevételkiesés
évente 29,4 millió EUR körüli összegre tehető (a 2014. július-augusztus
évi, TARIC-kód szerinti behozatali statisztikák alapján). A 2013. április 4. és
2014. június 31. közötti 15 hónapos időszakra az összeg 36,7 millió euróra
tehető, figyelembe véve, hogy 2013. április 4-ig nem történt vámfizetés,
valamint, hogy 2014. július 1-je óta nem történik vámfizetés. 
2015/0024 (NLE)
Javaslat
A TANÁCS RENDELETE
egyes nehézpárlatok és más hasonló termékek
behozatalára vonatkozó vámtételek felfüggesztéséről 
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 31. cikkére,
tekintettel az Európai Bizottság javaslatára,
mivel:
(1)       A 2658/87/EGK tanácsi
rendelet[4]
I. mellékletében meghatározott Kombinált Nómenklatúrában a 2710 vtsz. alatt a
vámokat autonóm módon felfüggesztették egyes olyan olajok tekintetében,
amelyekben a nem aromás alkotórészek tömege meghaladja az aromás
alkotórészekét, azokban az esetekben,  amikor ezeket az olajokat meghatározott
eljárások céljára szándékozzák felhasználni, feltéve, hogy ezek a termékek a
2454/93/EGK bizottsági rendeletben[5]
előírt meghatározott célú felhasználási eljárás hatálya alá tartoznak.
(2)       Egyes olyan olajok és egyéb
termékek, amelyekben az aromás alkotórészek tömege meghaladja a nem aromás
alkotórészekét, 2013 áprilisáig szintén a 2710 vtsz. alá voltak besorolva, és
ezáltal meghatározatlan ideig vámmentes elbánásban részesültek. 
(3)       2013. április 4. óta azonban
ezek az olajok és egyéb termékek a vámmentes elbánást nem nyújtó 2707 vtsz. alá
lettek besorolva. Az 1387/2013/EU tanácsi rendelet[6] 2014. július 1-jei
hatállyal az autonóm vámtételek ideiglenes felfüggesztését engedélyezte e
termékek tekintetében. 
(4)       Mivel az Unióban nincs
kínálat az olyan olajokból és egyéb termékekből, amelyekben az aromás
alkotórészek tömege meghaladja a nem aromás alkotórészek tömegét, az említett
kedvezményes tarifális elbánást megszakítás nélkül kellett volna alkalmazni, amennyiben
ezeket a termékeket speciális célú feldolgozásnak szándékozták alávetni, és
teljesültek a meghatározott célú felhasználási eljárás feltételei.
(5)       A 2707 99 99 KN-kód alá
besorolt termékekre vonatkozó vámtételek felfüggesztésével járó kedvezmények
megfelelő biztosítása céljából ezért a felfüggesztés 2013. április
4-től 2014. június 30-ig visszamenőleges hatállyal alkalmazandó. 
ELFOGADTA EZT A RENDELETET:
1. cikk
A 2658/87/EGK rendelet I. mellékletében
található Kombinált Vámnómenklatúra 2. részének 27. árucsoportjához tartozó 5.
kiegészítő megjegyzésében szereplő speciális célú feldolgozások
valamelyike alá vetendő, finomítói nyersanyagnak szánt, a 2707 99 99
KN-kód alá besorolt árukra kivetett vámok 2013. április 4-től 2014. június
30-ig autonóm módon felfüggesztésre kerülnek azzal a feltétellel, hogy a
2454/93/EGK rendelet 291–300. cikkében előírt meghatározott célú
felhasználási eljárásokra sor kerül 
2. cikk
Ez a rendelet az Európai
Unió Hivatalos Lapjában való kihirdetését követő huszadik napon
lép hatályba. 
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
PÉNZÜGYI KIMUTATÁS
1.           A JAVASLAT/KEZDEMÉNYEZÉS
FŐBB ADATAI 
              1.1.    A javaslat/kezdeményezés címe 
              1.2.    A javaslat/kezdeményezés típusa 
              1.3.    Célkitűzés(ek) 
              1.4.    A javaslat/kezdeményezés indoklása 
              1.5.    Az intézkedés és a pénzügyi hatás időtartama 
              1.6.    Tervezett irányítási módszer(ek) 
2.           IRÁNYÍTÁSI INTÉZKEDÉSEK 
3.           A JAVASLAT/KEZDEMÉNYEZÉS
BECSÜLT PÉNZÜGYI HATÁSA 
              A bevételre gyakorolt becsült pénzügyi hatás
PÉNZÜGYI
KIMUTATÁS
1.           A JAVASLAT/KEZDEMÉNYEZÉS
FŐBB ADATAI 
1.1.        A javaslat/kezdeményezés címe

A
vám- és a statisztikai nómenklatúráról, valamint a Közös Vámtarifáról szóló
2658/87/EGK tanácsi rendelet I. mellékletének módosításáról szóló tanácsi
rendelet
1.2.        A javaslat/kezdeményezés
típusa 
¨A javaslat/kezdeményezés új intézkedésre irányul 
¨A javaslat/kezdeményezés kísérleti projektet / előkészítő
intézkedést követő új intézkedésre[7]
irányul 
x A
javaslat/kezdeményezés jelenlegi intézkedés meghosszabbítására irányul 
¨A javaslat/kezdeményezés új intézkedésnek megfelelően
módosított intézkedésre irányul 
1.3.        Célkitűzés(ek)
1.3.1.     A javaslat/kezdeményezés által
érintett többéves bizottsági stratégiai célkitűzés(ek) 
Autonóm
alapon történő vámmentesség nyújtása egyes olyan olajokra, amelyekben a
nem aromás alkotórészek tömege nem haladja meg az aromás alkotórészekét, és
amelyeket speciális célú feldolgozás alá szándékoznak vetni.
1.3.2.     Várható eredmény(ek) és
hatás(ok)
Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra.
A vám- és a statisztikai nómenklatúráról, valamint a Közös
Vámtarifáról szóló, 1987. július 23-i 2658/87/EGK tanácsi rendelet I.
mellékletében rögzített, 2707 99 99 KN kód alá besorolt egyes termékekre
(nehézpárlatokra) kivetett vámok autonóm módon történő felfüggesztése, a
2013. április 4. előtti helyzetnek megfelelően.
1.4.        A javaslat/kezdeményezés
indoklása 
1.4.1.     Rövid vagy hosszú távon
kielégítendő szükséglet(ek) 
Olajokra
vonatkozó vámok felfüggesztése, függetlenül azok aromás alkotórészeinek
arányától, feltéve, hogy ezeket a termékeket speciális célú feldolgozásnak
szándékozták alávetni és a meghatározott célú felhasználási eljárásokra sor
került.
1.4.2.     Az uniós részvételből
adódó többletérték
E
javaslat jogalapja az Európai Unió működéséről szóló szerződés
31. cikke.
A
szubszidiaritás elve nem érvényesül, mivel a javaslat az Unió kizárólagos
hatáskörébe tartozik.
1.4.3.     Hasonló korábbi tapasztalatok
tanulsága
A
nehézpárlatok aromás alkotórészek tömege alapján történő besorolásának nem
kellene befolyásolnia azok tarifális elbánását. 
1.5.        Az intézkedés időtartama
és a pénzügyi hatása  
¨A javaslat/kezdeményezés határozott időtartamra vonatkozik

–     
X  A javaslat/kezdeményezés 2013. április
4-től 2014. június 30-ig van érvényben
–     
¨Pénzügyi hatás: ÉÉÉÉ-tól/-től ÉÉÉÉ-ig 
¨A javaslat/kezdeményezés határozatlan
időtartamra vonatkozik
–     
A beindítási időszak 2013-tól kezdődik,
–     
azt követően: rendes ütem.
1.6.        Tervezett irányítási
módszer(ek)[8] 
¨Bizottság általi közvetlen irányítás
–     
¨a Bizottság szervezeti egységein keresztül, ideértve az uniós
küldöttségek személyzetét 
–     
¨végrehajtó ügynökségeken keresztül 
¨Megosztott irányítás a tagállamokkal 
¨Közvetett irányítás, a végrehajtási
feladatokat az alábbiaknak delegálva:
–     
¨harmadik országok vagy az általuk kijelölt szervek
–     
¨nemzetközi szervezetek és ügynökségeik (nevezze meg)
–     
¨az EBB és az Európai Beruházási Alap
–     
¨a költségvetési rendelet 208. és 209. cikkében említett szervek;
–     
¨közjogi szervek;
–     
¨magánjog alapján működő, közfeladatot ellátó szervek, olyan
mértékben, amennyiben megfelelő pénzügyi garanciákat nyújtanak
–     
¨a valamely tagállam magánjoga alapján működő, köz- és
magánszféra közötti partnerség végrehajtásával megbízott és megfelelő
pénzügyi garanciákat nyújtó szervek
–     
¨az EUSZ V. címének értelmében a KKBP terén konkrét fellépések
végrehajtásával megbízott, és a vonatkozó alap-jogiaktusban meghatározott
személyek.
–       Egynél több irányítási módszer feltüntetése
esetén kérjük, adjon részletes felvilágosítást a „Megjegyzések” rovatban.
Megjegyzések 
A
tagállamok vámhatóságai a Vámkódex rendelkezéseinek alkalmazása révén
(„meghatározott célra történő felhasználási“ eljárás).
2.           IRÁNYÍTÁSI INTÉZKEDÉSEK 
Az
intézkedések vámhatósági felügyelet alá tartoznak (meghatározott célú
felhasználás) (a 2454/93/EGK bizottsági rendelet 291–300. cikke, (HL L 253.
1993.10.11.)).
3.           A JAVASLAT/KEZDEMÉNYEZÉS
BECSÜLT PÉNZÜGYI HATÁSA 
3.1.        A bevételre gyakorolt becsült
pénzügyi hatás 
–     
¨A javaslatnak/kezdeményezésnek nincs pénzügyi hatása a bevételre.
–     
x   A javaslatnak/kezdeményezésnek van pénzügyi
hatása – a bevételre gyakorolt hatása a következő:
–                   
x           a javaslat a saját forrásokra gyakorol
hatást 
–                   
¨a javaslat az egyéb bevételekre gyakorol hatást 
millió
EUR (három tizedesjegyig)
 Bevételi költségvetési tétel: || Az aktuális költségvetési évben rendelkezésre álló előirányzatok || A javaslat/kezdeményezés hatása[9] 
 N. év 
 120. cikk ||   || 29,396 millió EUR; 
Ismertesse a bevételre gyakorolt
hatás számításának módszerét.
A
tradicionális saját forrásokban mutatkozó bevételkiesés kiszámítása a 2707 99
99 10 TARIC-kódok alá tartozó termékeknek a 2014. július 1-jétől
kezdően számított két hónapig tartó időszak során az EU-ba irányuló
behozatali értékén alapul. 
Meg
kell említeni, hogy a termékek után, amelyekre e javaslat vonatkozik, nem
fizettek semmilyen vámot a Kombinált Nómenklatúra magyarázatának közzétételéig
(HL C96/23., 2013.4.4.).
Amint
az már említésre került a vámok felfüggesztése 2014. július 1-je óta van
érvényben. Az említett TARIC-kód alá tartozó termékek behozatala egy hónap
alatt 192 128 522, 445 EUR-t tett ki a vámkedvezmények figyelembe vétele
nélkül.
A
tradicionális saját forrásokban mutatkozó teljes bevételkiesés becsült összegét
éves alapon ezért a következőképpen kell kiszámítani:
192
128 522, 445 EUR × 12 = 2 305 542 269,46 EUR; 
2
305 542 269,46 EUR x 1,7 % = 39 194 248,58082 EUR; 
39
194 248,58082 EUR x 75 % = 29 395 663,935615 EUR;
[1]               Az
Európai Unió Kombinált Nómenklatúrájának magyarázata (HL C 96., 2013.4.4.,
23.o.).
[2]               A
Bizottság 1993. július 2-i 2454/93/EGK rendelete  a Közösségi Vámkódex
létrehozásáról szóló 2913/92/EGK tanácsi rendelet végrehajtására vonatkozó
rendelkezések megállapításáról (HL
L 253., 1993.10.11., 1. o.).
[3]               A
Tanács 2013. december 17-i 1387/2013/EU rendelete  egyes mezőgazdasági és
ipari termékek tekintetében a közös vámtarifában rögzített autonóm vámtételek
felfüggesztéséről (HL L 354., 2013.12.28., 201.o.).
[4]               A
Tanács 1987. július 23-i 2658/87/EGK rendelete a vám- és a statisztikai
nómenklatúráról, valamint a Közös Vámtarifáról (HL L 256., 1987.9.7., 1. o.).
[5]               A
Bizottság 1993. július 2-i 2454/93/EGK rendelete  a Közösségi Vámkódex
létrehozásáról szóló 2913/92/EGK tanácsi rendelet végrehajtására vonatkozó
rendelkezések megállapításáról (HL
L 253., 1993.10.11., 1. o.). 
[6]               A
Tanács 2013. december 17-i 1387/2013/EU rendelete  egyes mezőgazdasági és
ipari termékek tekintetében a közös vámtarifában rögzített autonóm vámtételek
felfüggesztéséről (HL L 354., 2013.12.28., 201.o.).
[7]               A
költségvetési rendelet 54. cikke (2) bekezdésének a) vagy b) pontja szerint.
[8]               Az
egyes igazgatási módszerek ismertetése, valamint a költségvetési rendeletben
szereplő megfelelő hivatkozások megtalálhatók a Költségvetési Főigazgatóság
honlapján: http://www.cc.cec/budg/man/budgmanag/budgmanag_en.html
[9]               A
tradicionális saját források (vámok, cukorilletékek) tekintetében nettó
összegeket, vagyis a 25 %-kal (beszedési költségek) csökkentett bruttó
összegeket kell megadni.